· Съобщение за инвестиционно предложение за „Дестилерия за производство на етерични масла от лечебно-ароматни култури” с местоположение: имот с № 000206 в землището на с. Бъзън, общ. Русе
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя Д. П. Д. инвестиционно предложение за „Дестилерия за производство на етерични масла от лечебно-ароматни култури“, с местоположение ПИ № 000206 в землището на с. Бъзън, общ. Русе, попада в обхвата на т. 7. „Предприятия в хранителната промишленост (невключени в приложение № 1)”, буква „а)” - „производство на растителни и животински масла и мазнини” от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 6167/16.12.2016 г.
Копие на писмото е изпратено в Община Русе и Кметство село Бъзън.

